সিলেটের সংবাদ ডটকম ডেস্ক: ভারতের রাষ্ট্রপতি প্রণব মুখার্জির প্রয়াত স্ত্রী শুভ্রা মুখার্জির শেষকৃত্য সম্পন্ন হয়েছে। দিল্লির লোদি রোডের শ্মশানে বৈদ্যুতিক চুল্লিতে বুধবার সকালে তার দাহ সম্পন্ন হয় । দেশটির সংবাদমাধ্যমে এ তথ্য জানানো হয়। শেষকৃত্য অনুষ্ঠানে প্রণব মুখার্জি, তাদের তিন সন্তান শর্মিষ্ঠা, অভিজিৎ, ইন্দ্রজিৎ ছাড়াও ভারতের প্রধানমন্ত্রী নরেন্দ্র মোদি, বাংলাদেশের প্রধানমন্ত্রী শেখ হাসিনা, কংগ্রেস সভানেত্রী সোনিয়া গান্ধী উপস্থিত ছিলেন।